Elevii claselor a XII-a și a XIII-a seral/frecvență redusă au susținut astăzi, 6 martie, proba la alegere a profilului şi specializării din cadrul simulării examenului de Bacalaureat 2024.
În imaginile din GALERIE puteți vedea subiectul la Geografie de la Simulare Bacalaureat 2024.
››› Vezi galeria foto ‹‹‹Astfel, în funcție de specializare, elevii au putut alege disciplina la care vor să susțină simularea pentru examenul de Bacalaureat 2024.
Printre aceste materii se numără și Geografia. Proba de la simulare Bacalaureat 2024 a început la ora 09:00, accesul elevilor în sală fiind permis până la ora 08:30.
Elevii au avut la dispoziție trei ore pentru a rezolva subiectele la Geografie de la simulare Bacalaureat 2024, timpul fiind calculat începând din momentul în care s-a încheiat distribuirea fișelor de examen.
Notele obținute la simularea examenului de Bacalaureat 2024 nu vor fi trecute în catalog, ci vor fi discutate împreună cu profesorii de la clasă, astfel încât elevii să înțeleagă cât de pregătiți sunt pentru examenul care va avea loc în vară.
Prin excepție, la solicitarea scrisă a elevului, notele obținute la simulările naționale pot fi trecute în catalog.
Structura subiectelor de la simulare Bacalaureat 2024
La Geografie, elevii au de rezolvat trei subiecte, care cuprind mai multe cerințe.
La Subiectul I, elevii trebuie să analizeze harta Europei, apoi să rezolve mai multe cerințe.
Subiectul al II-lea include harta României, unde sunt marcate unitățile de relief, râurile și orașele.
Pe baza acestei hărți, elevii au de rezolvat, de asemenea, mai multe cerințe.
Pentru ultimul subiect, elevii trebuie să analizeze o reprezentare grafică, dar și un tabel, apoi să rezolve cerințele propuse.
Subiectele la Geografie de la simulare Bacalaureat 2024
La Subiectul I de la Geografie, elevii au avut de analizat harta Europei, apoi de rezolvat mai multe cerințe.
La Subiectul al II-lea, elevii au primit harta României, be baza căreia au putut rezolva cerințele propuse.
La ultimul subiect, elevii au avut de analizat o reprezentare grafică, privind temperatura și precipitațiile medii lunare de la stația meteorologică din orașul-capitală Roma.
Barem de corectare simulare Bacalaureat 2024
Punctajul total pentru rezolvarea tuturor subiectelor este de 100 de puncte, zece fiind acordate din oficiu.
Astfel, fiecare subiect de pe foaia de examen este punctat cu câte 30 de puncte.
Calendar simulare Bacalaureat 2024
- 4 martie 2024: Proba E) a) – probă scrisă – Limba şi literatura română
- 5 martie 2024: Proba E) c) – probă scrisă – proba obligatorie a profilului
- 6 martie 2024: Proba E) d) – probă scrisă – proba la alegere a profilului şi specializării
- 7 martie 2024: Proba E) b) – probă scrisă – Limba şi literatura maternă
- 15 martie 2024: Comunicarea rezultatelor
Calendar examen Bacalaureat 2024, prima sesiune
- 1 iulie 2024: Proba E) a) – probă scrisă – Limba şi literatura română
- 2 iulie 2024: Proba E) c) – probă scrisă – proba obligatorie a profilului
- 4 iulie 2024: Proba E) d) – probă scrisă – proba la alegere a profilului şi specializării
- 5 iulie 2024: Proba E) b) – probă scrisă – Limba şi literatura maternă
- 8 iulie 2024: Afișarea rezultatelor la probele scrise până la ora 12.00) și depunerea contestațiilor în intervalul orar 12.00 – 18.00
- 9 – 11 iulie 2024: Rezolvarea contestațiilor
- 12 iulie 2024: Afișarea rezultatelor finale